CELEX: 62008TN0077
Language: fi
Date: 2008-02-19 00:00:00
Title: Asia T-77/08: Kanne 18.2.2008 — Dow Chemical v. komissio

9.5.2008   
            
            
               FI
            
            
               Euroopan unionin virallinen lehti
            
            
               C 116/22
            
         Kanne 18.2.2008 — Dow Chemical v. komissio
   (Asia T-77/08)
   (2008/C 116/41)
   Oikeudenkäyntikieli: englanti
   Asianosaiset
   
      Kantaja: The Dow Chemical Company (Midland, Yhdysvallat) (edustajat: asianajajat D. Schroeder ja T. Graf)
   
      Vastaaja: Euroopan yhteisöjen komissio
   Vaatimukset
   
               —
            
            
               päätös on kumottava siltä osin kuin se koskee kantajaa
            
         
               —
            
            
               toissijaisesti kantajan sakon määrää on alennettava huomattavasti
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii ensimmäisen oikeusasteen tuomioistuinta kumoamaan osittain komission 5.12.2007 tekemän päätöksen K(2007) 5910 (lopullinen) (COMP/F/38629 — kloropreenikumi ), jossa komissio katsoi, että kantaja oli yhdessä muiden yritysten kanssa rikkonut EY 81 artiklaa ja Euroopan talousalueesta tehdyn sopimuksen 53 artiklaa osallistumalla yhteen jatkettuun sopimukseen ja/tai yhdenmukaistettuun menettelytapaan kloropreenikumin alalla.
   Kantaja esittää kanteensa tueksi, että komissio arvioi ilmeisen virheellisesti tosiseikat ja teki oikeudellisen virheen, kun se katsoi kantajan olevan vastuussa DuPont Dow Elastomers-yhteisyrityksen tekemästä kilpailusääntöjen rikkomisesta. Kantaja katsoo, että komissio ei ole näyttänyt toteen, että kantajalla olisi ollut määräysvalta DuPont Dow Elastomersissa. Kantaja toteaa lisäksi, että se ei muodostanut Dupont Dow Elastomerin kanssa yhtä taloudellista yksikköä.
   Kantaja väittää lisäksi, että komissio syyllistyi ilmeiseen arviointivirheeseen, oikeudelliseen virheeseen ja perusteli päätöksensä puutteellisesti, koska se
   
               —
            
            
               käytti kerrointa 6,5 vuoden osalta, vaikka rikkomisen kesto oli vain kuusi vuotta ja yksi kuukausi
            
         
               —
            
            
               korotti kantajalle määrättävän sakon määrää 10 prosentilla riittävän ehkäisevän aikaansaamiseksi
            
         
               —
            
            
               ei myöntänyt kantajalle suurinta mahdollista lieventäviin seikkoihin perustuvaa 30 prosentin alennusta.